โครงการรณรงค์วันงดสูบบุหรี่โลก ประจำปีงบประมาณ ๒๕66
องค์การบริหารส่วนตำบลกาลอ  อำเภอรามัน  จังหวัดยะลา
............................................................................................................................
๑.  ชื่อโครงการ
โครงการรณรงค์วันงดสูบบุหรี่โลก ประจำปีงบประมาณ ๒๕66
๒.  หลักการและเหตุผล
วันงดสูบบุหรี่โลกจัดขึ้นครั้งแรกในวันที่ 31 พฤษภาคม ค.ศ. 1988 โดยองค์การอนามัยโลก เนื่องจากเล็งเห็นอันตรายของบุหรี่ต่อสุขภาพ ของผู้สูบบุหรี่และผู้ไม่สูบบุหรี่แต่ได้รับควันบุหรี่ การจัดงานวัน งดสูบบุหรี่โลกก็เพื่อกระตุ้นให้ผู้สูบบุหรี่เลิกสูบ ให้รัฐบาลชุมชนและประชากรโลก ตระหนักถึงความสำคัญและเข้าร่วมกิจกรรมและกระตุ้นให้รัฐบาลกำหนดนโยบาย/กฎหมายเพื่อควบคุมยาสูบ องค์การอนามัยโลกระบุชัดเจนว่า การสูบบุหรี่เป็นสาเหตุสำคัญของการป่วยและเสียชีวิตก่อนวัยอันควรที่สามารถป้องกันได้ และกำหนดให้วันที่ 31 พฤษภาคม ของทุกปีเป็นวันงดสูบบุหรี่โลก ( World No Tobacco Day) ซึ่งวันงดสูบบุหรี่โลกปีนี้ (วันที่ ๓๑ พฤษภาคม ๒๕61) มีคำขวัญว่า “บุหรี่ตัวร้าย ทำลายหัวใจ” (Tobacco Breaks Heart) ปัญหาการสูบบุหรี่ในประเทศไทยทวีความรุนแรง โดยเฉพาะอายุของนักสูบหน้าใหม่ที่ลดน้อยลงและมีแนวโน้มเพิ่มสูงขึ้น ซึ่งการสูบบุหรี่เป็นอันตรายต่อสุขภาพ ส่งผลกระทบทั้งด้านเศรษฐกิจ สังคม อย่างกว้างขวางและเป็นสาเหตุสำคัญของการเจ็บป่วยและเสียชีวิตก่อนวัยอันควร เพราะในควันบุหรี่มีสารพิษอยู่มากมาย อาทิ นิโคติน มีลักษณะเป็นน้ำมัน ไม่มีสี มีฤทธิ์กระตุ้นประสาทส่วนกลาง ทำให้หัวใจเต้นเร็ว ความดันโลหิตสูง, ทาร์ เป็นน้ำมันเหนียวข้น สีน้ำตาล โดยสารเหล่านี้ล้วนเป็นอันตรายต่อผู้สูบบุหรี่และผู้ที่อยู่ใกล้กับผู้สูบบุหรี่ทั้งสิ้น ควันบุหรี่ก่อให้เกิดผลเสียแก่สุขภาพของผู้สูบบุหรี่ และผู้ไม่สูบบุหรี่ที่อยู่ใกล้เคียงหลายประการ เช่น โรคหัวใจและหลอดเลือด ซึ่งคร่าชีวิตประชากรโลกมากกว่าสาเหตุอื่นๆ การสูบบุหรี่ และการได้รับควันบุหรี่มือสองเป็นสาเหตุของการเสียชีวิตร้อยละ 12 จากโรคหัวใจทั้งหมด การสูบบุหรี่เป็นสาเหตุสำคัญลำดับที่ 2 ของการเสียชีวิตจากโรคหัวใจและหลอดเลือด รองจากโรคความดันโลหิตอาจทำให้เกิดมะเร็งปอดและอวัยวะอื่น อีกทั้งควันบุหรี่ยังทำให้เกิดโรคบางโรค เช่นโรคหอบหืด หรือโรคภูมิแพ้มีอาการกำเริบขึ้น ทุกปีจะมีผู้เสียชีวิตจากบุหรี่ปีละ ๔๐๐,๐๐๐ คน หรืออาจจะมากกว่านั้นแต่ละปีรัฐบาลต้องเสียงบประมาณเป็นค่ารักษาโรคที่เกิดจากบุหรี่มากมาย ผู้ที่อยู่กับผู้ที่สูบบุหรี่ ก็ได้รับผลเช่นเดียวกันเราเรียกกลุ่มนี้ว่าสูบบุหรี่มือสอง 
ดังนั้น องค์การบริหารส่วนตำบลกาลอ ได้ตระหนักถึงปัญหาการสูบบุหรี่ ที่ส่งผลต่อสุขภาพมากมายทั้งทางตรงและทางอ้อม จึงได้จัดโครงการรณรงค์วันงดสูบบุหรี่โลก ประจำปีงบประมาณ  ๒๕66 เพื่อให้ประชาชน เยาวชน และเด็กวัยเรียนมีความรู้ความเข้าใจในเรื่องพิษภัยและโทษจากบุหรี่ ลดความเสี่ยงของการติดบุหรี่ (ผู้สูบบุหรี่รายใหม่) รวมทั้งการรณรงค์และสร้างแรงจูงใจในการลด ละเลิก สูบบุหรี่ เพื่อผลักดันให้ “สังคมไทยปลอดบุหรี่” อย่างแท้จริงได้ต่อไป

๓.  วัตถุประสงค์
3.1  เพื่อให้ประชาชน เยาวชน และเด็กวัยเรียนมีความรู้ความเข้าใจในเรื่องพิษภัยและโทษจากบุหรี่
3.2  เพื่อลดความเสี่ยงของการติดบุหรี่ (ผู้สูบบุหรี่รายใหม่) 
3.3 เพื่อรณรงค์สร้างแรงจูงใจในการลด ละ เลิก สูบบุหรี่ 
3.4 เพื่อสร้างความเข้มแข็งให้ชุมชน 
๔.  ลักษณะโครงการ 
          เดินรณรงค์ประชาสัมพันธ์ให้ความรู้เรื่องพิษภัยและโทษจากบุหรี่ การลด ละเลิก บุหรี่ เนื่องในวันงดสูบบุหรี่โลก 
5.  เป้าหมาย
ผู้บริหารและสมาชิก เจ้าหน้าที่อบต. ผู้นำชุมชน  ผู้นำศาสนา ทหาร อาสาสมัครรักษาดินแดน 
เยาวชน เด็กนักเรียน อสม. และประชาชนทั่วไปในพื้นที่ตำบลกาลอ รวมทั้งหมด 150 คน
6.  วิธีดำเนินการ
๖.๑ จัดประชุมผู้เกี่ยวข้องทุกฝ่าย 
6.๒ เสนอโครงการเพื่อขออนุมัติ ผู้บริหารท้องถิ่น เพื่อเบิกค่าใช้จ่ายในการจัดโครงการ
6.๓ แบ่งหน้าที่คณะทำงานฯ

6.๔ ประชาสัมพันธ์ ประสานงานผู้ที่เกี่ยวข้อง

6.5 ดำเนินการตามโครงการ

6.6 สรุปผลการดำเนินโครงการ
7.  ระยะเวลาดำเนินการ
 
วันพุธ ที่ 31 เดือนพฤษภาคม พ.ศ. 2566  
8.  สถานที่ดำเนินงาน

องค์การบริหารส่วนตำบลกาลอ  อำเภอรามัน  จังหวัดยะลา
9.  งบประมาณ 
งบประมาณรายจ่ายประจำปีงบประมาณ ๒๕66 ขององค์การบริหารส่วนตำบลกาลอ ตามแผนงานสาธารณสุข  งานบริการสาธารณสุขและงานสาธารณสุขอื่น งบดำเนินงาน หมวดค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ  โครงการรณรงค์วันงดสูบบุหรี่โลก ประจำปี
งบประมาณ 2566 เพื่อเป็นค่าใช้จ่ายในโครงการดังกล่าว เช่น ค่าวัสดุ อุปกรณ์ต่างๆ ค่าจ้างเหมาทำอาหารและเครื่องดื่ม ค่าวิทยากร และค่าใช้จ่ายอื่นๆที่เกี่ยวข้อง ฯลฯ ตั้งจ่ายจากเงินรายได้ ตั้งไว้ 20,000บาท  งบประมาณที่ใช้ไปทั้งสิ้น 8,550.- บาท (แปดพันห้าร้อยห้าสิบบาทถ้วน) เพื่อเป็นค่าใช้จ่าย ดังนี้
-3-

	ที่
	รายการ
	จำนวนเงิน (บาท)
	หมายเหตุ

	1.
	- ค่าป้ายไวนิลโครงการ ขนาดกว้าง 1 เมตร x 3 เมตร จำนวน 1 ป้าย                           
                                                                                เป็นเงิน
- ค่าป้ายไวนิลรณรงค์ ลด ละ เลิกบุหรี่ ขนาดกว้าง 1 เมตร x 2 เมตร จำนวน 2 ป้ายๆละ 600 บาท                                           เป็นเงิน
- ค่าป้ายโฟมบอร์ดรณรงค์ ลด ละ เลิกบุหรี่ ขนาด 50 x 50 ซม. จำนวน 8 ป้ายๆละ 150 บาท                                                     เป็นเงิน
รวมเป็นเงิน
	900.-
1,200.-

1,200.-
3,300.-
	

	2.
	- ค่าอาหารว่างและเครื่องดื่มจำนวน 1 มื้อๆละ 35 บาท จำนวน 150 ชุด                                                 
                                                                       รวมเป็นเงิน
	5,250.-
	

	รวมเป็นเงินทั้งสิ้น(แปดพันห้าร้อยห้าสิบบาทถ้วน)
	8,550.-


10.  ผู้รับผิดชอบโครงการ
สำนักปลัดองค์การบริหารส่วนตำบลกาลอ ร่วมกับโรงพยาบาลส่งเสริมสุขภาพตำบลกาลอ
 อำเภอรามัน  จังหวัดยะลา 
11.  ผลที่คาดว่าจะได้รับ

11.1 ประชาชน เยาวชน และเด็กวัยเรียนได้รับความรู้ ความเข้าใจ ในเรื่องโทษและพิษภัยจากบุหรี่
11.2 สามารถลดความเสี่ยงของผู้สูบบุหรี่รายใหม่  
11.3 สามารถสร้างแรงจูงใจในการลด ละ เลิก การสูบบุหรี่  
11.4 ชุมชนเข้มแข็งและมีภูมิคุ้มกันในตนเองต่อปัญหาการสูบบุหรี่ในชุมชน
12. การติดตามและประเมินผล

          12.1 ประเมินจากการร่วมกิจกรรมของประชาชน (ภาพกิจกรรม)
๑3.  ผู้เขียนโครงการ
(ลงชื่อ)  .........................................  ผู้เขียนโครงการ
            (นางสาวซูรัยดา
ฮะซา)
ตำแหน่ง  เจ้าพนักงานสาธารณสุขชำนาญงาน

๑4. ผู้เสนอโครงการ
....................................................................................................................................
(ลงชื่อ)  .........................................  ผู้เสนอโครงการ





       (นางสาวนาปีเสาะ  ละสุสามา)



      ตำแหน่ง  หัวหน้าสำนักปลัดองค์การบริหารส่วนตำบลกาลอ
๑5.ผู้ให้ความเห็นชอบโครงการ
....................................................................................................................................
(ลงชื่อ)  .........................................  ผู้เห็นชอบโครงการ
                        (นางชลชญา อยู่ทอง)
ตำแหน่ง  รองปลัดองค์การบริหารส่วนตำบลกาลอ
๑6.  ผู้อนุมัติโครงการ

                               อนุมัติ.......................................................................

                          
ไม่อนุมัติ....................................................................
(ลงชื่อ)  .........................................  ผู้อนุมัติโครงการ
                     (นายอับดุลรอฮิง หะระตี)
 
ตำแหน่ง
  นายกองค์การบริหารส่วนตำบลกาลอ
กำหนดการ
โครงการรณรงค์วันงดสูบบุหรี่โลก ประจำปีงบประมาณ ๒๕66
       วันพุธ ที่ 31 เดือนพฤษภาคม พ.ศ. 2566  
ณ องค์การบริหารส่วนตำบลกาลอ อำเภอรามัน  จังหวัดยะลา
****************************** 
เวลา 09.00 น. – 09.30 น.
 ลงทะเบียน
เวลา 09.30 น. – 10.00 น.
- พิธีเปิดโครงการ โดยนายกองค์การบริหารส่วนตำบลกาลอ
เวลา 10.00 น. – 12.00 น.
- เดินรณรงค์ประชาสัมพันธ์การลด ละเลิก บุหรี่ เนื่องในวันงดสูบบุหรี่โลก    

นำทีมโดยผู้บริหารและสมาชิก เจ้าหน้าที่อบต. ผู้นำชุมชน  ผู้นำศาสนา         ทหาร อาสาสมัครรักษาดินแดน เยาวชน เด็กนักเรียน อสม. และประชาชนทั่วไปในพื้นที่ตำบลกาลอ รวมทั้งหมด 150 คน
--------------------------------------------------
หมายเหตุ พักรับประทานอาหารว่างและเครื่องดื่ม เวลา 11.00 น. – 11.15 น.
*** กำหนดการอาจเปลี่ยนแปลงตามสถานการณ์ที่เหมาะสม ***

